বাশার আল-আসাদ
বাশার আল-আসাদের নেতৃত্বাধীন বাথ পার্টি বর্তমানে সাংবিধানিক ভাবে সিরিয়ার সরকারি দল। ২০০০ সালে রাষ্ট্রপতিত্ব গ্রহণের আগ পর্যন্ত বাশার সিরিয়ার রাজনীতিতে তেমন ভাবে জড়িত হননি। রাজনৈতিক কার্যক্রম বলতে তিনি এর আগে সিরিয়ার কম্পিউটার সমিতির প্রধান ছিলেন। উল্লেখ্য এই কম্পিউটার সমিতির অবদানেই ২০০১ সালে সিরিয়ায় ইন্টারনেটের বিস্তার ঘটে।
কাতার–মিশর সম্পর্ক
২০১৩-এর মিশরীয় অভ্যুত্থানের পর আবদেল ফাত্তাহ আল-সিসি মুসলিম ব্রাদারহুড সমর্থিত মুহাম্মাদ মুরসিকে মিশরের রাষ্ট্রপতি পদ থেকে প্রতিস্থাপন করেন। সিসি ক্ষমতায় এসে মুসলিম ব্রাদারহুডের মিডিয়া সহচরদের বিরুদ্ধে কঠোর ব্যবস্থাগ্রহণ করেন, যার মধ্যে আল জাজিরাও ছিল, যারা মুসলিম ব্রাদারহুডের নানা মুখপাত্রকে গণমাধ্যমে কথা বলার সুযোগ করে দিয়েছিল। ২০১৩ সালের ডিসেম্বর মাসে আল জাজিরার সাংবাদিক মোহাম্মদ ফাহমি, পিটার গ্রেস্টে এবং বাহের ঘোরেবকে গ্রেপ্তারের মধ্য দিয়ে এই অবস্থা চরমে পৌছায়। ২০১৩ সালের সেপ্টেম্বর মাসে মিশরে আল জাজিরার সম্প্রচার বন্ধ করে দেওয়া হয়। বন্ধ করে দেয়ার পিছনে অভিযোগ ছিল, যে আল জাজিরা দেশটির অভ্যন্তরীণ বিষয়ে হস্তক্ষেপ করছে।